# Ebeltaf Peter (suterot)
| \| XANTO \| |                              |
| Vergumvelt  | The Adventure of Black Peter |
| Sutesik     | Arthur Conan Doyle           |
| Ava         | Englava                      |
| Suterotinda | Berpotam                     |
| Evla        | 1904                         |
| betara      | teza                         |
| XANTO       |                              |

| XANTO |

| Tuveli icde Suteroteem |


Ebeltaf Peter (suterot)
{{Teliz_toza_suterot|vergumvelt=Ebeltaf Peter}}
'''Ebeltaf Peter''' (&nbsp;englavon ''The Adventure of Black Peter''&nbsp;) tir berpotam ke [[Arthur Conan Doyle]] taneon sanegayan bak 1904 koe ''Standard Magazine'' virda az direilanon koe ''Dimpira ke Sherlock Holmes'' berpotamak.

== Vildeks ==
=== Tozafa bula ===
Peter Carey redakik, i «&nbsp;Ebeltaf Peter&nbsp;» nope nadaf biak is lukastap is moekote tizapafa anda, zo katrasir. Tir awalkaf koe wico kum inta inon vegeduyuno koe inaf pilkot. Alto kev rebava zugon zo kandoayar. Stanley Hopkins ardialfayik nekev febafa drunara va arienta me lajumaer nume va pomara ke Sherlock Holmes yaner.

=== Maera ===
Hopkins va abiccoba kosmayana bak kodisukera va wico pu Holmes goler. Olaxak dem «&nbsp;PC-&nbsp;» taneeltay ke Peter Carey koe gomilaxo zo katrasiyir&nbsp;: wori Peter me vikizayar oke vugeke. Ison lan kid  kretsayan fu fortey moe sid zo katrasiyir. Staa vektasa vas namifa beksa tikisa vas sistuf krupak koe bat kid zo kosuteyed. Tere lan kijasik ruyer da weti tolka abdi pisonara, reme dilk ke wico, va brucka ke lukastkirikye metise Peter Carey al wiyir.

Banlize lanison, Holmes is Hopkins is Watson davon kosmad da ludot ke wico bak daref mielcek al zo lademifenkur. Holmes trakur da raklesik dem ugolany ba miel gin lanitir. Ba siel baroy korik koe amna va int palsed aze va artlanira ke raklesik ked. Bantan ba tole bartiv tire artlanir. Zo onser voxe paokon is radeyeson ruyer da va xonukera ke savsaf birik me yordayar. Wetce John Hopley Neligan va int atoer, i wetce nazbeik ke lan omeltik griawiyis bak 1883 bal bopelawera ke tota van Norga. Omeltik va krupak rembureyer. Numen kottan trakuyur da batyon krupak bantode al griawiyid. Neken nazbeik ruyer da va lanyon krupak divbureyen gan gadikye voxaz gire awiyis den velita al kosmar. Kogrupason, tere kosmayar da dolesik tiyir Ebeltaf Peter. Djukevlanitison va savsaf birik is gildatason va debala, akoydanon kosmayar da bantan koe wico su zo adjubeyer. Hopkins ardialik va volgunuca ke yikye me folir numen in zo soper kore pumbar.

Soe Holmes va gunuca ke John Hopley Neligan me laner. Tulon al katcalar da kougatason va kando rem ast ke ayik, cugunaykafo po tir adrafo isen bate yikye nutir medise. Holmes den 221B ke Baker vawila dimlanir lize bevulason redakik ke tota, va yon kandoasik tagar. Baroy kandoasik jugemes va bat play. Tan va liota pimtayana gan kijasik weti tolka abdi pisonara vadjecker. Edje battan va segesi zubi ta pakera va brinuga sugdar, pune pomanon gan Watson is Hopkins, Holmes lajukoxolar. Bat kandoasik yoltkiraf gu Patrick Cairns va gomilara kowelidar. Pebur da va brinuga dirgana gan Ebeltaf Peter bak 1883 moe Sea Unicorn tota pakeyer. Bata tota grocelon ice Shetland tursia tigiyir ise va wilttotama fure belxasa al greleyer lize Neligan omeltik tigiyir. Kosmason da arientusik va yarlaf krupak rembureyer, Ebeltaf Peter va in ko bira djukumalkabuyur aze va krupak suyur. Tuke batcoba bak 1884 direilanon al buluyur. Patrick Cairns va in to bak 1895 oxam al katrasiyir nume va kaipki ika stivara va xonukera ke omeltik al dineyer. Ebeltaf Peter bak taneaf sielcek tiyir oluyaf voxaze arti tolka loon tukioxaweyer eke va wed al divucomayar. Battode Cairns va kando tigiso koe wico al konubayar aze va alto ke savsaf redakik remruyur aze va krupak ware videyen koe azilbaf boram gan bantel al divbureyer. Voxe va olaxak mallanison al vulkuyur, i va olaxak dem dem taneeltaytum milaf gu tel ke Peter Carey. Kadimion bak mil sielcek, John Hopley Neligan artlaniyir aze va Ebeltaf Peter kandoayan bene rebava kosmayar. Azilbaf bor pu Hopkins tere zo dimziliyir aze Cairns zo malyeyer.

== Yunkexa ==
Konaka yunkexa va berpotam, koe sanegasa virda bak 1904 :
<gallery mode="packed" heights="160px">
File: The Adventure of Black Peter 01.jpg 
File: The Adventure of Black Peter 02.jpg 
File: The Adventure of Black Peter 03.jpg 
File: The Adventure of Black Peter 04.jpg 
File: The Adventure of Black Peter 05.jpg
File: The Adventure of Black Peter 06.jpg
File: The Adventure of Black Peter 07.jpg
</gallery>

== Dere rupel ==
* [[Arthur Conan Doyle]]''' : Englavaf suterotik (&nbsp;1859-1930&nbsp;)
* (en) [https://en.wikisource.org/wiki/The_Return_of_Sherlock_Holmes/Chapter_6 Ebeltaf Peter], dene ''Wikisource'' {{small|(&nbsp;xantokrent&nbsp;)}}

== Vuestexa ==
{{Vuestexeem}}

{{Teliz_toleaf briz}}
{{Suterotiyelt
|avk_vergumvelt = Ebeltaf Peter
|xanto_vergumvelt = The Adventure of Black Peter
|xanto_sutesik = [[Arthur Conan Doyle]]
|xanto_ava = [[Englava]] 
|xanto_suterotinda = Berpotam
|xanto_evla = 1904
}}
[[File: The_Adventure_of_Black_Peter_07.jpg|thumb|right|240px|{{EwavaPebuda1|Tana yunkexa ke taneaf piskuks va berpotam bak 1904}}]]
{{Teliz_tena}}
{{DoyleSherlockHolmes}}
[[Loma:Berpotam|Ebeltaf Peter]]
[[Loma:Doyle (Arthur Conan)|Ebeltaf Peter]]
[[Loma:XX-eafa decemda|Ebeltaf Peter]]
[[Loma:Englavaf suteroteem|Ebeltaf Peterk]]
[[Loma:Suterotaf vildeks|Ebeltaf Peter]]
{{#invoke:Interwiki|interwiki|qid=Q2092914}}
[{"title": "Ebeltaf Peter", "data": {"Vergumvelt": "The Adventure of Black Peter", "Sutesik": "Arthur Conan Doyle", "Ava": "Englava", "Suterotinda": "Berpotam", "Evla": "1904", "betara": "teza"}}]